text: Biler kørt sammen i kryds
  14 februar 2018 kl. 19.01
  To biler er her til aften kørt sammen i krydset ved Snaremosevej og Snoghøj Landevej i Erritsø ved Fredericia.
  Politi og brandvæsen er rykket ud til uheldsstedet, og der er rekvireret ambulancer. Der er dog ifølge Sydøstjyllands Politi ikke sket alvorlig personskade i forbindelse med uheldet.
  Uheldet skete klokken 19.03, og ifølge de foreløbige oplysninger fra politiet var der ikke passagerer i nogen af de to biler. Omstændighederne omkring uheldet kendes endnu ikke.
  - Vi ved endnu ikke, om bilisterne er kommet fra hver sin side, eller om de kørte i samme vejbane, da uheldet skete, siger vagtchefen ved Sydøstjyllands Politi til TV SYD.
  